Vaikka uusi sähkösopimus muuttaessa hoituu helposti yhdellä lomakkeella tai puhelinsoitolla, liittyy muuttoon paljon muuta käytännön järjestelyä. Tässä Leppäkosken muistilista muuttajalle:
1. Tee muuttoilmoitus viimeistään viikon kuluessa muutosta. Aikaisintaan sen voi tehdä kuukautta ennen muuttopäivää.
2. Postin kääntö ja muuttoilmoitus Maistraatille hoituvat helposti yhdellä kertaa osoitteessa www.muuttoilmoitus.fi
3. Postin kääntämisen lisäksi uusi osoite on hyvä ilmoittaa yrityksille, joilta saat laskuja. Monet yritykset päivittävät osoitetietoja väestötietojärjestelmästä, mutta varmistathan silti uuden osoitteen mm. lehtitilausten osalta.
4. Hanki muuttoauto ja muuttoapu ajoissa. Muuttofirmoilla saattaa olla kiireisiä aikoja, kuten viikonloput ja kuunvaihteet. Muuttopalveluita saattaa saada edullisemmin arkiaikaan ja keskellä viikkoa.
5. Sovi internet-yhteyden siirrosta ajoissa operaattorin kanssa, jotta saat samantien netin käyttöösi.
6. Omakotitaloon muuttaessasi tee tarvittavat sopimukset, kuten vedentoimitus-, sähkö- ja jätehuoltosopimukset. Jos talossa on öljylämmitys, tarkista öljyn määrä ja riittävyys.
7. Jos sinulla on kotivakuutus, tarkista vakuutusyhtiöltä, onko se riittävä uuteen asuntoon ja siirrä samalla vakuutus koskemaan uutta kotia.
8. Muistathan asunnon lisäksi tyhjentää ullakko- ja kellarikomeron sekä autotallin ja hoitaa tilojen loppusiivouksen.